
	Θέμα:
Σχετ.:
	Νέο Μέτρο Περιορισμού Εισαγωγών στην Τυνησία
Έγγραφό μας ΑΠΦ 2700/ 182/3.10.2017 (μη προς όλους)



Πρόσφατα, (10/10) η Κεντρική Τράπεζα της Τυνησίας με εμπιστευτικό της έγγραφο προς τις εδώ εμπορικές τράπεζες, το οποίο διέρρευσε στον ηλεκτρονικό τύπο, προέβη στη λήψη ενός νέου μέτρου περιορισμού των εισαγωγών με στόχο τη συγκράτηση του εμπορικού ελλείμματος το οποίο βαίνει διαρκώς αυξανόμενο κατά το τρέχον έτος. 

Βάσει αυτού αιτείται από τις εμπορικές τράπεζες να μην χρηματοδοτούν πλέον τις εισαγωγές σε μια σειρά προϊόντα τα οποία δεν θεωρούνται ουσιώδους ανάγκης ή προτεραιότητας για την εδώ αγορά. Συγκεκριμένα, να μην εκδίδουν εγγυητικές- πιστωτικές επιστολές (lettres de credits) για εισαγωγές, παρά μόνο στην περίπτωση που ο εισαγωγέας καταβάλει εγγύηση – προκαταβολή με δικά του κεφάλαια, που καλύπτουν το σύνολο της αξίας των εμπορευμάτων. 

Η ανακοίνωση συνοδεύεται από ένα ιδιαίτερα εκτεταμένο κατάλογο με 1000 περίπου σχετικά προϊόντα τα οποία αφορά το μέτρο, κυρίως των κατηγοριών προϊόντων διατροφής, (τυριά, μέλι, σοκολάτες, αλκοολούχα ποτά κ.α.), καλλυντικά, ανταλλακτικά αυτοκινήτων και διάφορα μηχανήματα. Το σχετικό έγγραφο και ο συνημμένος κατάλογος είναι διαθέσιμα στο σύνδεσμο https://www.ilboursa.com/docs/Note_BCT.pdf και http://www.realites.com.tn/wp-content/uploads/2017/10/Note-de-la-BCT.pdf. 

Σημειώνεται ότι σύμφωνα με τα επίσημα στατιστικά, το διάστημα Ιανουαρίου – Αυγούστου έφθασε τα 10 δις τυνησιακά δηνάρια (4,1 δις δολ. ΗΠΑ περίπου) έναντι 8,253 (3,36 δις δολ. ΗΠΑ περίπου ) του οκταμήνου 2016, ήτοι το μεγαλύτερο που έχει καταγραφεί για το αντίστοιχο διάστημα και για το λόγο αυτό η τυνησιακή κυβέρνηση προέβη στη λήψη μέτρων, ώστε να μειωθούν οι συνέπειες του ελλείμματος στην τυνησιακή οικονομία. 

Το εν λόγω μέτρο θα έχει αντίκτυπο στις εξαγωγές της χώρας μας και της Ε.Ε. και θα αποτελέσει θέμα προς συζήτηση σε επικείμενη εδώ συνάντηση των εμπορικών Συμβούλων της Ε.Ε., καθώς μάλιστα έρχεται σε συνέχεια άλλου σχετικού, όπως η απαίτηση από τους εισαγωγείς να προσκομίζουν έγγραφο τελωνειακής  διασάφησης (déclaration douanière) από τη χώρα εξαγωγής για μια σειρά προϊόντα και το οποίο προστίθεται στο φάκελο εκτελωνισμού από την 31η Οκτωβρίου (βλ. σχετικό έγγραφό μας). 

Με βάση τα στοιχεία της ΕΛΣΤΑΤ για το α΄ εξάμηνο 2017, τα ελληνικά προϊόντα που πλήττονται από το νέο μέτρο είναι τα εξής ανά κωδικό συνδυασμένης ονοματολογίας και αξία εξαγωγών:

	Κωδ. Προϊόντος 
	Περιγραφή 
	Αξία Εξαγωγών Α΄ Εξαμηνο 2017 (Ευρώ)

	'34021190'
	Οργανικές ουσίες επιφανειακής δράσης, έστω και συσκευασμένες για τη λιανική πώληση, ανιονικές 
	824.358

	'08021290'
	Αμύγδαλα γλυκά, νωπά ή ξερά, χωρίς κέλυφος
	383.351

	'25151100'
	Μάρμαρα και τραβερτίνες, ακατέργαστα ή χοντρικά κατεργασμένα
	355.223

	'84281020'
	Ανελκυστήρες και αναβατήρες φορτίου Ηλεκτρικοί
	305.156

	'74111090'
	Σωλήνες από καθαρισμένο χαλκό, περιελιγμένοι ή αλλιώς λυγισμένοι
	263.989

	'68022100'
	Μάρμαρο, τραβερτίνη και αλάβαστρο και τεχνουργήματα από αυτές, απλώς λαξευμένα ή πριονισμένα 
	247.897

	'34022090'
	Παρασκευάσματα για πλύσιμο (αλισίβες), στα οποία περιλαμβάνονται και τα βοηθητικά παρασκευάσματα 
	204.996

	'74111010'
	Σωλήνες Ευθείς από χαλκό
	202.912

	'44101110'
	Πλάκες-διαφράγματα από μικρά τεμάχια Ακατέργαστες ή απλώς λειασμένες με ελαφρόπετρα
	173.149

	'76109090'
	Κατασκευές και μέρη κατασκευών, από αργίλιο, π.δ.κ.α., καθώς και ελάσματα, ράβδοι 
	170.568

	'39201089'
	Πλάκες, φύλλα, μεμβράνες, ταινίες και λουρίδες από μη κυψελώδη πολυμερή του αιθυλενίου
	148.001

	'34021900'
	Οργανικές ουσίες επιφανειακής δράσης, έστω και συσκευασμένες για τη λιανική πώληση 
	145.900

	'08025200'
	Φιστίκια Χωρίς κέλυφος
	104.300

